লৌকিক দূর্গাপূজা এবং বৈষ্বীয় দর্শণ 


ড: মধুসূদন কৃষ্ণ দাস 


লোকাচারে যে দুর্গাপূজা হয় তা দুইবার হয়। এক শরৎকালে যে পুজা হয় তাকে বলে শারদীয় দুর্গাপূজা যা আবার 
অকাল-বোধন নামেও পরিচিত। আর বসন্তকালে যে দুর্গাপূজা হয় তাকে বাসন্তী পূজা বলা হয়। মূলত মার্কন্ডেয় পুরাণের 
অন্তর্গত শ্রী শ্রী চন্ডীতে লৌকিক দুর্গাপূজা সম্পর্কে বিশদভাবে আলোচনা রয়েছে। দশহাত বিশিষ্টা এই দুর্গাদেবীর কাছে তাঁর 
ভক্তেরা বিদ্যাং দেহি, ধনং দেহি, যশোং দেহি, রূপং দেহি - ইত্যাদি ধরণের জড়জাগতিক বিষয় প্রার্থনা করে। আর 
ভগবানের বহিরঙ্গা শক্তি দুর্গাদেবী তাঁর ভক্তদের কামনা-বাসনা পূরণ করে তাদেরকে এখানেই বন্দী করে। এখান থেকে 
তাদের সত্যিকারের মুক্তির পথ থাকে না- অর্থাৎ ভগবৎ-ধামে আর পৌঁছানো সম্ভব হয় না। কালের চক্রে তারা শেষ 
পর্য্যন্ত ৮৪ লক্ষ যোনিতে পরিভ্রমণ করতে বাধ্য হয়। বৈষ্ণবদর্শন লোকাচারে যেভাবে দুর্গাপূজা করা হয় তা সমর্থন করে 
না। 


শ্রীল জীবগোস্বামীপাদ (বৈষ্ণব জগতের দিক-পাল দার্শনিক) তাঁর রচিত শ্রীভক্তিসন্দর্ভ পুস্তকে ব্রিলোক্যসম্মোহন তন্ত্র থেকে 
উদ্ধৃতি দিয়ে দেখান যে দুর্গা অষ্টাদশবিশিষ্টা হতে পারেন - অর্থাৎ ১৮ হাত বিশিষ্টা হতে পারেন। সেখানে বলা হয়েছে - 
সব্রবত্র দেবদেবোহসৌ গোপবেশ ধরো হরিঃ। 

কেবলং রূপভেদেন নানাভেদঃ প্রকীর্তিতঃ। | 


অর্থাৎ রূপভেদে দুর্গার নাম বিভিন্নরূপে কীর্ভিত হয়েছে। আবার বলা হয়েছে - 
দুর্গাং বিনায়কং ব্যাসং বিস্বকসেনং গুরুণ সুরাণ। 
্বে স্বে স্থানে ত্বভিমুখান পূজয়েৎ প্রোক্ষণাদিভিহঃ। | 


(উল্লেখ্য যে বিস্বকসেন হলেন বৈকুন্ঠে ভগবানের একজন নিত্যসেবক।) 


বিফুযামল সহ আরো কিছু ধর্মগ্রন্থে বলা হয়েছে: "শ্রীবিষ্ণুর পাদোদক দ্বারাই পিতৃতর্পণ এবং বিষ্ণু নৈবেদ্যান্ন দ্বারাই 
দেবতাদের পূজা করবে।” - অর্থাৎ জানা গেল বিষুকে নিবেদিত অন্নদ্বারাই তাঁর অধীনস্ত দেবদেবীদের অ্ণা / পূজা করতে 
হবে। কিন্ত লোকাচারে যে দুর্গাপূজা - অর্থাৎ মহামায়ার পূজা করা হয় তা মূলত একক এবং স্বতন্ত্রভাবে করা হয়। অন্য 
কথায় দুর্গাদেবীকে স্বতন্ত্র দেবী হিসাবে বিবেচনা করে তাঁর পূজা করা হয়। এই ধারণা শ্রীমন্গবদগীতার শিক্ষার বিরোধী। 
সেখানে পরমেশ্বর ভগবান বলেছেন যে দেব-দেবীরা হলেন তারই অংশসন্তুত। এজন্য তাঁদেরকে ভগবানের কাছ থেকে 
স্বতন্ত্র মনে করে পৃজার্চনা করা অবৈধ, যদিও এরূপ পৃজাও শেষ পর্যন্ত ভগবানের কাছেই পৌছায়। 


ভগবানের পীঠাবরণ পূজায় গণেশ, দুর্গা প্রভৃতি যাঁরা পৃজ্যরূপে বর্তমান, তারা বিস্বকসেন প্রমুখের ন্যায় ভগবানের নিত্য 
বৈকুন্ঠ সেবক হয়ে থাকেন। তাই মায়া শক্তাত্মক গণেশ, দুর্গা ইত্যাদি থেকে তাঁরা ভিন্ন। এখন বোঝা গেল বৈকুন্ঠের দুর্গা ও 
লৌকিক দুর্গা এক নন। 


শ্রীমদ ভাগবত এর দ্বিতীয় স্কন্দে বলা হয়েছে: “যে স্থানে মায়া বর্তমান নাই, সেই বৈকুন্ঠলোকে ভগবানের পিঠাবরণরূপে 
্রীদূর্গা ভগবানের নিত্যসেবিকা হিসেবে বিরাজমান রয়েছেন।” এজন্য এই পিঠাবরণের দুর্গা, গণেশ প্রমুখ ভগবানের 
স্বরূপশক্তিরূপে বিরাজমান - একথা মানতে হবে। এজন্য শ্রুতি (বেদ ও উপনিষদ) এবং অন্ত্রশাস্ত্রে এবং পরমেশ্বর ভগবান 
শ্রীকৃষ্ণের স্বরূপ এবং স্বরূপভূত অষ্টদশাক্ষর মন্ত্রে দুর্গা নামক ভগবৎ ভক্তিরূপী স্বরূপভূতশক্তিবৃত্তি বিশেষের 
অধিষ্ঠাত্রীরপে দেখা যায়। যেমন নারদ পঞ্চরাত্রে শ্রুতিবিদ্যাসংবাদে বলা হয়েছে: “ভক্তি শব্দের অর্থ ভজন-সম্পত্তি। 
প্রকৃতি প্রিয় পুরুষের ভজন করে থাকেন। পরমাত্মার রসবল্লভা সেই প্রকৃতি অত্যন্ত দুঃখে জ্ঞাত হন বলে বিদগ্ধজন 
কর্তৃক তিনি দুর্গা নামে পরিচিতা হয়েছেন।” এখানে প্রকৃতি বলতে মহামায়া তথা লোকাচারে পৃঁজিতা দুর্গাকেই বোঝানো 
হয়েছে। আর তার প্রিয় পুরুষ বলতে স্বয়ং ভগবান কৃষ্ণকেই নির্দেশ করা হয়েছে 


শ্রীল জীবগোস্বামীপাদ গৌতমীয় তন্ত্রে উল্লিখিত নিস্োক্ত শ্লোকটি উদ্ধত করেন- 
যঃ দুর্গা সঃ এব কৃ্ণ। 
যঃ কৃষ্ণ সঃ এব দুর্গা। | 


অর্থাৎ যিনি কৃষ্ণ তিনিই দুর্গা; যিনি দুর্গা তিনিই কৃষ্ণ - এই ধরনের অভেদাত্ম উক্তি করা হয়েছে। তাৎপর্য হল এখানে 
দুর্গা বলতে পরমেশ্বর ভগবানের পীঠাবরণের অধিষ্ঠাত্রী দুর্গাকে বোঝানো হয়েছে - দশহাত বিশিষ্টা মহামায়া দুর্গাকে 
বোঝানো হয়নি। এই শেষোক্ত দুর্গা প্রথমোক্ত দুর্গার দাসীরূপে ভূমিকা পালন করেন। বৈকুন্ঠের পীঠাবরণের দুর্গা হলেন 
কৃষ্ণের স্বরূপ শক্তি। এজন্য শক্তি-শক্তিমানের তারতম্যভেদ বিচারে কৃষ্ণ থেকে অভিন্ন। তাঁর উপাসনা বিচারে শাস্ত্রে 
বলা হয়েছে- 


অর্যিত্বা জগদ্বন্দ্যং দেবং নারায়নং হরিং। 
তদাবরনংসংস্থানং দেবস্য পরি তোহজ্জয়েৎ।। 


অর্থাৎ জগৎবন্দিত নারায়ণ শ্রীহরিকে পূজাকরে তাঁর নির্মাল্য দ্বারা পীঠাবরণ দেবতাসমূহের পূজা করতে হবে। 
চিৎশক্তিরূপা দুর্গার দাসী হওয়ায় মহামায়া-রূপী দুর্গার বেলায়তো এই নিয়ম আরো বেশি প্রযোজ্য 
শ্রীশ্রী চন্ডী গ্রন্থেও লোকাচারে পুজিতা দুর্গাকে বিষ্মায়া বলে বর্ণনা করা হয়েছে। 


মার্কন্ডেয় পুরাণের অন্তর্গত শ্রী শ্রী চন্ডীতে ভুবন-পুজিতা মহামায়া দুর্গার মাহাত্ম্য বর্ণনা করা হয়েছে। এই পুরাণে দেবীকে 
জগৎ-কন্রী বলে বর্ণনা করা হয়েছে- 

তদ্বৈব ধার্যতে সর্বং ত্বদ্িতং সৃজ্যতে জগৎ। 

দ্ধয়ৈতং পাল্যতে দেবিত্বমৎস্যন্তেং সবর্বদা। | 


এছাড়াও প্রাচীণকালে শুস্ত-নিশুত্ত নামক দুই অসুর ব্রিভূুবন জয় করে দেবতাদের যক্ঞভাগ হরণ আরম্ত করায় & সময় 
দেবতারা ভীত হয়ে দেবীর শরণাপন্ন হলে তিনি সেই দুই অসুরকে নিহত করেন। এসব কারণে সাংখ্যশাস্ত্রবিদগণ মহামায়া 
বা দুর্গাকেই একমাত্র কত্রী এবং চেতনপুরুষকে অকর্তারূপে চিহ্নিত করেছেন। অথচ বেদে বলা হয়েছে জড়রপা প্রকৃতি 
(মহামায়া) জগতের কত্রী নন, বরং তিনি প্রকৃতিতে দৃষ্টিশক্তি সঞ্চার করলে প্রকৃতিও ভগবানের ঈক্ষণপ্রভাবে সমস্ত কাজ 
করতে সক্ষম হন। ভগবান যে শক্তির মাধ্যমে জগৎ সৃষ্টি এবং শুস্ত-নিশুন্ত এবং মহিষাসুরকে নিধন করেছেন, মার্কন্ডেয় 
পুরাণে তারই মাহাত্ম্য কীর্তন করা হয়েছে। তাই শক্তির (মহামায়ার) মাহাত্ম্য বর্ণনা করা হলে তার দ্বারা শক্তিমানের 
মাহাত্ম্যই বাচত পক্ষে কীর্তিত হয়। চন্ডীতেও দুর্গাকে বিষুমায়া বলা হয়েছে। তাই বিষণুকে পরিত্যাগ করে এককভাবে বা 
স্বতন্ত্র বিচারে বিষণুমায়ার উপাসনা অবৈধ। 


পদ্মপুরাণের উত্তরখন্ডে বলা হয়েছে: 

“অবৈদিক দেবদেবীদের অন এবং বৈদিক দেবদেবীদেরও স্বতন্ত্র অর্চন পরিত্যাগ করতে হবে। জগৎ-পূজ্য নারায়ণের তথা 
শ্রীহরির পূজা করে পরে দেব-দেবীদের চারদিকে স্ব স্ব আবরণ - দেবসমূহের পূজা করতে হবে। বৈষ্ণব পুরুষ শ্রীহরির 
নৈবেদ্যের অবশিষ্ট তাদেরকে প্রদান করতে হবে। আর ভগবানের উচ্ছিষ্ট দ্বারাই দেব-দেবীদের হোম করতে হবে। স্বয়ং 
উদ্ধবের প্রতি স্বয়ং ভগবান শ্রীকৃষ্ণ এই কথাই বলেছেন।” 

শারদীয় দুর্গাপূজা ভগবান শ্রীরামচন্দ্ দ্বারা প্রবর্তিত - অর্থাৎ রাবণ বধ করতে অসমর্থ হয়ে তিনি দেবীর অকালবোধন 
করে তাঁর আরাধনা করেছিলেন বলে আমাদের দেশে একটি কাহিনী প্রচলিত রয়েছে। এই বিষয়টি কিন্তু কৃত্তিবাস ওঝার 
রামায়ণ ছাড়া কোথাও নেই। এদেশে অনেক রামায়ণ প্রচলিত আছে। তার মধ্যে অদ্ভুত রামায়ণ, আধ্যাত্মিক রামায়ণ, 
জগদরামী রামায়ণ ও যোগবশিষ্ট রামায়ণ হলো প্রধান। কিন্তু বাল্মীকি রচিত মূল রামায়ণ ছাড়া অন্যগুলো প্রামানিক নয়। 


আজকাল প্রচলিত দুর্গাপূজায় অনেক জায়গায় পাঠা, মহিষ ইত্যাদির বলি প্রদান করা হয়। উদ্দেশ্য দেবীর সক্তষ্টি বিধানের 
পাশাপাশি নিজেদের রসনার তৃপ্তিসান। পদ্মপুরাণের উত্তরখন্ডে এই বিষয়ে সুস্পষ্ট নিষেধাজ্ঞা রয়েছে। পদ্মপুরাণেই বলা 


হয়েছে: “যক্ষগণ, পিশাচগণ ও মধ্য-মাংস-ভোজী দেবগণের পূজা সুরাপান-তুল্য।” এমনকি অবশ্যপৃজ্য দেবগণের মধ্যেও 
যদি কেউ মদ্য ও মাংস সেবনে অভ্যস্ত থাকেন তবুও এসব দ্রব্য দ্বারা তাদের পূজা করা উচিত নয়। 


্রক্মসংহিতা হলো একটি অতি উচ্স্তরের ধর্মগ্রন্থ যেখানে ত্রক্ষা স্বয়ং ভগবান শ্রীকৃষ্ণ যে সব কিছুর নিয়ন্তা তা প্রত্যক্ষ এবং 
পরোক্ষভাবে বর্ণনা করা হয়েছে। এই বইটির ৫ম অধ্যায়ের ৪৪ নং শ্লোকে মহামায়া দুর্গা সম্পর্কে বলা হয়েছে: 


সৃষ্টি স্থিতি প্রলয় সাধন শক্তিরেকা। 
ছায়েব যস্য ভুবনানি বিত্ত দুর্গা। | 
ইচ্ছানুরূপমপি যস্য চ চেষ্টতে সা। 
গোবিন্দমাদিপুরুষং তমহং ভজামি।। 


অর্থাৎ স্বরূপশক্তি বা চিৎশক্তির ছায়াস্বরূপা এই জড়জগতের সৃষ্টি-স্থিতি-প্রলয় সাধিনী মায়াশক্তিই 

ভুবন পূজিতা দুর্গা। তিনি যাঁর ইচ্ছানুযায়ী চেষ্টা বা কাজ করেন, সেই আদিগুরুষ গোবিন্দকে আমি ভজনা করি। ব্রহ্মার 

মুখনিঃস্্রিত এই কথা থেকে স্পষ্টত বোঝা যায় লৌকিক আচারে পূজিতা ১০ হাত বিশিষ্টা দুর্গা হলেন পরমেশ্বর ভগবানের 

ইচ্ছানুসারে এই জড়জগতের সৃষ্টি, স্থিতি এবং প্রলয় করতে পারেন মাত্র। তাই নিঃসন্দেহে বলা যায়, গোবিন্দ পূজা আগে না 
করে দুর্গাপূজা করলে তা কোনক্রমেই সঠিক হতে পারে না। 


